સારાંશ માટે દસ્તાવેજ: શુક્રવારે રાજસ્થાન સરકારના મુખ્ય દંડક મહેશ જોશીની ફરિયાદના આધારે રાજસ્થાન પોલીસના સ્પેશિયલ ઑપરેશન્સ ગ્રૂપ (એસ.ઓ.જી.)એ એફ.આઈ.આર. દાખલ કરી છે, જેમાં વાઇરલ ઓડિયોનો પણ ઉલ્લેખ છે. 

જયપુર એસ.ઓ.જી.ના આઈ.જી. (ઇન્સ્પેક્ટર જનરલ) અશોક કુમાર રાઠોડે પ્રેસ કૉન્ફરન્સમાં જણાવ્યું, "ત્રણ શખ્સો વિરુદ્ધ આઈ.પી.સી. (ઇન્ડિયન પીનલ કોડ, ભારતીય દંડ સંહિતા)નીકલમ 124-અ તથા 120-બ હેઠળ કેસ દાખલ કરવામાં આવ્યો છે."

"જે ઓડિયો ટેપના આધારે આ ફરિયાદ દાખલ કરવામાં આવી છે, તેની સત્યતાની તપાસ અમારી ટીમ દ્વારા કરવામાં આવશે."

કોઈની સામે નામજોગ એફ.આઈ.આર. (ફર્સ્ટ ઇન્ફર્મેશન રિપોર્ટ) દાખલ કરવામાં નથી આવી અને વિવરણમાં તેમનો ઉલ્લેખ 'એ' વ્યક્તિ અને 'બી' વ્યક્તિ તરીકે કરવામાં આવ્યો છે.  

આ પહેલાં કૉંગ્રેસના પ્રવક્તા રણદીપ સુરજેવાલાએ મીડિયા મારફત અમુક ઓડિયો ટેપને ટાંકતા કેન્દ્રની મોદી સરકારમાં પ્રધાન ગજેન્દ્રસિંહ શેખાવત ઉપર આરોપ મૂક્યા હતા કે જેઓ બળવાખોર ધારાસભ્યોની મદદથી રાજસ્થાનની કૉંગ્રેસ સરકારના ઉથલાવવામાં લાગેલા છે. 

રણદીપ સુરજેવાલા

રાજસ્થાનમાં કૉંગ્રેસ પાર્ટીની આંતરકલહથી શરૂ થયેલું રાજકીય સંકટ હજી ચાલી રહ્યું છે.

રાજસ્થાન હાઈકોર્ટ શુક્રવાર બપોરે એક વાગ્યે સચીન પાઇલટ અને અન્ય બળવાખોર ધારાસભ્યોની અરજી પર સુનાવણી કરશે. બળવાખોર જૂથમાં સામેલ ધારાસભ્યોએ રાજસ્થાન વિધાનસભાના સ્પીકર દ્વારા ધારાસભ્ય પદ રદ કરવા માટે અપાયેલી નોટિસને હાઈકોર્ટમાં પડકાર આપ્યો છે.

અત્યાર સુધી રાજકીય પ્રકરણની માહિતી આપવા અને કૉંગ્રેસ પાર્ટીનો પક્ષ રજૂ કરવા માટે રણદીપ સુરજેવાલાએ પ્રેસ કૉન્ફરન્સ કરી હતી.

તેમણે કહ્યું, “મીડિયામાં ઑડિયો ટેપ સામે આવી છે જેમાં કથિત રૂપે કૉંગ્રેસના બળવાખોર નેતા ભાજપના એક વરિષ્ઠ નેતા સાથે વાત કરી રહ્યા છે. આનાથી સ્પષ્ટ થાય છે કે પૈસાની લેવડદેવડ થઈ રહી છે.”

જોકે સુરજેવાલાએ કહ્યું, “ઑડિયો ટેપની સત્યતા અને તે ક્યારની છે તે વિશે સ્પેશિયલ ઑપરેશન ગ્રુપ તપાસ કરશે.”

સુરજેવાલાએ ઑડિયો ટેપના હવાલાથી ભાજપના નેતા તથા કેન્દ્રીય મંત્રી ગજેન્દ્ર સિંહ શેખાવત, ભાજપ નેતા સંજય જૈન અને કૉંગ્રેસ ધારાસભ્ય ભંવરલાલ વર્માની સામે એફઆઈઆર નોંધવાની અને તેમની ધરપકડની માગ કરી છે.

જોકે, ગજેન્દ્ર સિંહ શેખાવતે કહ્યું કે ઑડિયો ટેપમાં એમનો અવાજ નથી અને તેઓ કોઈ પણ તપાસ માટે તૈયાર છે. 

તેમણે કહ્યું, “આ વાતથી સ્પષ્ટ થાય છે કે આ ત્રણે મળીને રાજસ્થાન સરકાર પાડવાનો પ્રયત્ન કરી રહ્યા હતા.”...\nદસ્તાવેજની સમાન ભાષામાં સારાંશ:
રાજસ્થાન કૉંગ્રેસમાં પ્રવર્તમાન રાજકીય ઉથલપાથલ તથા આંતરિક કલહમાં નવો વળાંક આવ્યો છે.